标题：1325年
历史纪年
公元1325年，元朝泰定二年
通鉴记载
泰定二年
春，正月，乙未，以畿甸不登，罢春畋。
禁后妃、诸王、驸马毋通星术之士，非司天官不得妄言祸福。
敕：“御史台选举，与中书合议以闻。”
中书省言：“江南民贫僧富，诸寺观田土，非宋旧制并累朝所赐者，仍请如旧制与民均役。”从之。
以籍入巴斯吉斯地赐故监察御史观音保、索约勒、哈迪密实妻子各十顷。
戊戌，造象辇。
西番参卜郎来降，赐其酉班术儿银钞币帛。
辛丑，怀王图卜特穆尔出居于建康。
甲辰，奉安显宗像于永福寺，给祭田百顷。
广西山獠为寇，命所在有司捕之。
庚辰，诏谕宰臣曰：“向者绰尔、罕察苦鲁及山后皆地震，内郡大小民饥。朕自即位以来，惟太祖开创之艰，世祖混一之盛，与人民共享安乐，常怀祗惧，灾沴之至，莫测其由。岂朕思虑有所不及而事或僭差，故以此示儆欤？卿等其与诸司集议便民之事，其思自死罪始，议定以闻，朕将肆赦焉。”
赈肇庆等处饥。
闰月，壬子朔，诏赦天下，除江淮创科包银，免被灾地差税一年。
庚申，修紧狐岭、色泽、桑乾岭道。
乙丑，命整治屯田。
河南行省左丞姚炜请禁屯田吏蚕食屯户，及勿务增羡以废裕民之意，不报。
丁卯，中书省言国用不足，请罢不急之费，从之。
己巳，修滹沱河堰。
壬申，罢永兴银场，听民采炼，以十分之二输官。
罢松江都水庸田使司，命州县正官领之，仍加兼知渠堰事。
癸酉，作棕毛殿。
丙子，浙西道廉访司言：“四方代祀之使，弃公营私，多不诚洁，以是神不歆格，请慎择之。”
山南廉访使特穆格请削降特克实所用骤升官。
己卯，阶州土番为寇，巩冒总帅府调兵御之。
山东廉访使许师敬请颁族葬制，禁用阴阳、相地邪说。
雄州归信诸县大雨，河溢，被灾者万一千六百五十户，赈钞三万锭。
二月，甲申，祭先农。
丙戌，颁《道经》于天下名山宫殿。
丁亥，平伐酉率众十万来降，土官三百六十人请朝。湖广行省请汰其众还部，以四十六人入觐，从之。
辛卯，爪哇国来献方物。
广西猺潘宝陷柳城县。
己亥，命西僧作烧坛佛事于延华阁。
封阿里密实为和国公，张珪为莶国公，仍知经筵事。以中书右丞善僧为平章政事。
庚子，姚炜以河水屡决，请立行都水监于汴梁，仿古法备扞，仍命濒河州县正官皆兼知河防事；从之。
丙午，造玉御床。
赈通、漷二州饥。大都、凤翔诸路饥，赈粜有差。
三月，癸丑，修曹州济阴县河堤，役民丁一万八千五百人。
甲寅，禁捕天鹅。
辛酉，咸平府清河、滱河合流，失故道，坏堤堰，敕蒙古军千人及民丁修之。
乙丑，帝如上都。
乙亥，安南来贡方物。
荆门州旱，肇庆诸路饥，赈之。
鉴察御史策丹从帝至上都，疏纠中书参知政事杨庭玉赃罪，不报。即纳印还京师，帝遣使召复任。夏，四月，策丹复上章劾庭玉，罢职鞫讯，竟如所言。又劾平章政事图们岱尔，入集赛之目，英宗遇弑，必预闻其谋。帝不省，而赐图们岱尔带，策丹遂辞职，改工部员外郎。
丁亥，作吾殿。
癸巳，和市牝马有驹者万匹，敕宿卫驼马散牧民间者，归官厩饲之。
丁酉，濮州鄄城县言城西尧冢上有佛寺，请徙之，不报。
丙午，僰夷及蒐雁遮杀云南行省所遣谕蛮使者，敕追捕之。
丁未，封后父和勒克察尔为威靖王。
戊申，以许师敬为中书左丞；中政使冯享为中书参知政事，仍中政使。
巩昌路伏羌县大雨，山崩。
五月，辛酉，高丽国王王璋卒。
璋之留京师也，构万卷堂于其邸，招致阎复、姚燧、赵孟頫、虞集等与之游处，以考究自娱。时有鲜卑僧上言，帝师帕克斯巴，制蒙古字以利国家，宜令天下立祠比孔子，有诏公卿耆老会议。国公杨安普力主其说，璋谓安普曰：“师制字有功于国，祀之自应古典，何必比之孔氏！孔氏百王之师，其得通祀，以德不以功，后世恐有异论。”言虽不纳，闻者韪之。科举之设，璋尝以姚燧之言白于仁宗，及李孟执政，遂奏行焉，其端实自璋发也。右丞相图噜罢，帝欲以璋为相，璋固辞曰：“臣小国籓宣之寄，犹惧不任，乞付于子，况朝廷之上相哉！敢以死请。”帝笑曰：“固知渠善避权也。”性好贤疾恶，尤喜谈宋事。尝使僚佐读《东都事略》，至王旦、李沆、富弼、韩琦、范仲淹、欧阳修、司马光诸传，必举手加额以致景慕；至丁谓、蔡京、章惇等传，未尝不切齿愤惋。及是卒于京邸，赐谥曰忠宣。
辛未，遣察纳使于周王和实拉。丙子，舒马尔节等以国用不足，请裁厩马，汰卫士，及节诸王滥赐，从之。
浙西诸郡霖雨，江湖水溢，命江浙行省兴役疏泄之。
置谏议书院于昌平县，祀唐刘蕡。
大都路檀州大水，平地深丈有五尺；汴梁路十五县河溢；江陵路江溢。
六月，己卯朔，皇子生，命巫祓除于宫。
葺万岁山殿。
广西静江猺为寇，宣慰使发兵讨捕。既而柳州猺亦谋变，戍兵讨斩之。
癸未，浔州平南县猺为寇，达噜噶齐图坚、都监姚泰享死之。
丙申，中书参知政事尊达布哈言：“大臣兼领军卫，前古所无。
特克实以御史大夫，额森特穆尔以知枢密院事，皆领卫兵，如虎而翼，故成逆谋。今军卫之职，请勿以大臣领之，庶勋旧之家得以保全。”从之，仍赐币帛以旌其直。
丁酉，敕广西守将捕静江猺寇，旋命湖广行省督所属捕柳州猺。
息州民赵丑厮、郭菩萨，妖言弥勒佛当有天下；有司以闻，命宗正府、刑部、枢密院、御史台及河南行省官杂鞫之。
丁未，立都水庸田使司，浚吴、松二江。
通州三可县大雨，水丈馀；潼川府绵江、中江水溢入城郭；冀宁路汾水溢；秦州秦安山移。
秋，七月，庚戌，遣阿实特祀宅神于北部行幄。
甲寅，宁珠、许师敬编类《帝训》成，请于经筵进讲，仍俾皇太子观览，命译其书以进。
丙辰，享太庙。
播州蛮黎平爱等集群夷为寇，湖广行省请兵讨之，不许；诏播州宣抚使杨额勒布哈招谕之。
戊午，遣使代祀龙虎、武当二山。
己未，置车里军民总管府，以土人寒赛为总管，佩金虎符。
中书省言：“往岁征猺，廉访使劾其滥杀，今凡出师，请廉访司官一员莅军纠正。”从之。
癸亥，以许师敬及郎中迈闾兼经筵官。
广西诸猺寇城邑，遣湖广行省左丞奇珠、兵部尚书李大成、中书舍人迈闾将兵二万二千人讨之，仍以诸王鄂尔多罕监其军。
庚午，以国用不足，罢书金字《藏经》。
辛未，立河南行都水监。
申禁汉人藏执兵仗；有军籍者，出征则给之，还，复归于官。
壬申，御史台言：“廉访司莅军，非世祖旧制。贾胡鬻宝，西僧修佛事，所费不赀，于国无益，并宜除罢。”从之。
敕太傅图台、太保图呼噜日至禁中集议国事。
敕山东州县收养流民遗弃子女。
是月，宗仁卫屯田陨霜杀禾；睢州河决。
八月，戊子，修上都香殿。
辛卯，云南白夷寇云龙州。
辛丑，敕：“诸王私入京者，勿供其所用；诸部曲宿卫私入京者罪之。”
卫辉路汲县河溢。
九月，戊申朔，分天下为十八道，遣使宣抚。
诏曰：“朕祗承洪业，夙夜惟寅，凡所以图治者，悉遵祖宗成宪。曩屡诏中外百官，宣布德泽，蠲赋详刑，赈恤贫民，思与黎元共享有土之乐。尚虑有司未体朕意，庶政或阙，惠泽未洽，承宣者失于抚绥，司宪者怠于纠察，俾吾民重困，朕甚愍焉。今遣奉使宣抚，分行诸道，按问官吏不法，询民疾苦，审理冤沈，凡可以兴利除害，从宜举行。有罪者，四品以上，停职申请，五品以下，就便处决。其有政绩尤异，暨晦迹丘园，才堪辅治者，具以名闻。”
太史院使齐履谦之江西、福建宣抚，黜罢官吏之贪污者四百馀人，蠲免括地虚加粮数万石，州县有以先贤子孙充防夫诸役者，悉罢遣之。福建宪司职田，每亩岁输米三石，民不胜苦，履廉命准令输之，由是召怨，及还京，宪司果诬以它事。未风，诬履谦者皆坐事免，履谦始得直，复为太史院使。
以郡县饥，诏：“运米十五万石，贮濒可诸仓，以备赈救。仍敕有司置义仓，募富民入粟拜官，二千石从七品，千石正八品，五百石从八品，三百石正九品，不愿仕者旌其门。”
己酉，海运江南粮百七十万石至京师。
癸丑，帝至自上都。
甲寅，禁饥民结扁担社，伤人者杖一百，着为令。
乙卯，享太庙。
己未，怀远大将军、来安路总管岑世兴上言，自明其不反，请置蒙古、汉人监贰官；优诏从之。
丁丑，浚河间陈玉带河。
礼部员外郎元永贞言：“特克实弑逆，皆由特们德尔始祸，请明其罪，仍录付史馆，以为人臣之戒。”
汉中道文州霖雨，山崩；开元路三河溢。
是秋，以太子宾客曹元用为礼部尚书兼经筵官，及大朝会为纠仪官，申卷班之令，俾以序退，无争门而出之扰。又谓太医、仪凤、教坊等官不当序正班，当自为一列，后皆行之。时宰执有欲罢科举者，元用以为国家文治正在于此，何可罢也！又有欲损太庙四时之祭，止存冬祭者，元用谓：“禴祀烝尝，四时之享，不可阙一，乃经礼之大者，其可惜费而废礼乎！”
冬，十月，戊寅朔，张珪归保定上冢，以病辞禄，不允。
岑世兴及子特穆尔率众寇上林等州，命抚谕之。
癸未，以都尔苏为御史大夫。
丁亥，享太庙。
韩林学士吴澄致仕。先是澄庙议不行，已有去志，会修《英宗实录》，命总其事。居数月，《实录》成，未上，即移疾不出，中书左丞许师敬奉诏赐宴国史院，仍致朝廷勉留之意。宴罢，即出城，登舟去，中书闻之，遣官驿追，不及而还，言于帝曰：“吴澄国之名儒，朝之旧德，今请老而归，不忍重劳之，宜有所褒异。”诏加资善大夫，仍以金织文绮二及钞五千贯赐之。
乙未，皇后受佛戒于帝师。
丁酉，广西猺酋何童降，请防边自效，许之。
十一月，戊申朔，周王和实拉遣使以豹来献。
庚戌，舒玛尔节以岁饥，请罢皇后上都营缮，从之。
宁珠以病乞罢，不允。
丙辰，郭菩萨等伏诛，杖流其党。
丁巳，幸大承华普庆寺，祀昭献元圣皇后于影堂，赐僧钞千锭。
岑世兴结八务蛮班光金等合兵攻石头等寨，敕调兵御之。八番宣慰司官以失备坐罪。
庚申，倭舶来互市。初，成宗遣僧使日本，而日本人竟不至。至是越二十馀年，始来互市。
壬戌，敕军民官廕袭者，由本贯图宗支，申请铨授。
丙寅，都尔苏复为中书左丞相、录军国重事。
都尔苏密专命令，不使中外预知，监察御史赵师鲁上言：“古之人君，将有言也，必先虑之于心，咨之于众，决之于故老大臣，然后行之，未有独出柄臣之意，不咨众谋者也。”不报。都尔苏虽刚狠，亦服其敢言。
丁卯，罢蒙山银冶提举司，命瑞州路领之。
壬申，诸王鄂尔多罕，以追捕广西猺寇上闻。帝曰：“朕自即位，累诏天下悯恤黎元，惟广猺屡叛，杀掠良民，故命鄂尔多罕等讨之。今闻迎降者甚众，宜更以恩抚之。若果不悛，严兵追捕。”
常德路水，民饥，赈之。
十二月，戊寅，以达实特穆尔为中书右丞相、录军国重事，监修国史，封蓟国公。
乙酉，帝复受佛戒于帝师。旋以帝师之弟将至，诏中书持羊酒效劳。而其兄遂尚公主，封白兰王，赐金印，给圆符；其弟子之号司空、司徒、国公、佩金玉印章者，前后相望。为其徒者，怙势恣睢，气焰薰灼，延于四方，为害不可胜言。
监察御史李昌言：“臣尝经平凉府、静、会、定西等州，见西番僧佩金字圆符，络绎道路，驰驱累百，传舍至不能容，则假馆民舍，因迫逐男子，奸污妇女。奉元一路，自正月至七月，往返者百八十五次，用马至八百四十馀匹，较之诸王行省之使，十多六七，驿户无所控诉，台察莫敢谁何。且国家之制圆符，本为边防警报之虞，僧人何事而辄佩之？请更正僧人给驿法，且令台宪得以纠察。”当时以为切论。
丁亥，修鹿顶殿。
镇南王图布哈薨，遣中书平章政事柰曼岱摄镇其地。
中书省言山东、陕西、湖广地接戎夷，请议选宗室往镇，从之。
申禁图谶，私藏不献者罪之。
京师多盗。癸巳，达实特穆尔请处决重囚，增调逻卒，仍立捕盗赏格，从之。
甲午，召张珪于保定。
壬寅，中书左丞赵简请行区田法于内地，以宋董煟所编《救荒活民书》颁州县。
是岁，御河水溢。
广西溪洞，自岑世兴而外，诸猺所在为寇，朝廷命行省督所属讨捕之。寻遣使奉诏分谕，或梗或降，终未能悉平也。
以故翰林学士布哈、中政使布延图、指挥使布延呼尔为特克实等所系死，赠功臣号及阶勋爵谥。
富珠哩翀以国子司业出为河南行省左右司郎中，丞相曰：“吾得贤佐矣！”翀曰：“世祖立法，成宪具在，慎守足矣。譬若乘舟，非一人之力所能运也。”翀乃开壅除弊，省务为之一新。
历史大事
公元1325年，阿兹特克人定居于特斯科科湖上诸岛筑起特诺奇蒂特兰(Tenochtitlan)城，
公元1325年，英国T.布雷德沃丁将正切、余切引入三角计算。
公元1325年，腓特烈三世在承认路易四世的皇帝地位之后被释放。同年9月，路易四世宣布接受腓特烈三世为共同统治者。
公元1325年，(泰定二年)8月8日，辽阳省水达达路饥馑，元廷赈粮。
公元1325年，10月8日元廷分全国为18道，遣使宣抚，负责减赋详刑，赈恤贫民及按问官吏不法诸事。
泰定帝公元1325年，11月6日 开元路3河溢出，淹没民田，冲坏庐舍，元廷赈济粮，钞。 
公元1325年开始，泰定帝因国库收入少于支出，开始减少国家支出。
公元1325年，七月，下令不允许汉人收藏和携带兵器。
公元1325年，九月，泰定帝改革全国的行政区划，将全国分为18个道。
公元1325年，发生了河南赵丑厮、郭菩萨领导的起义。
公元1325年，日本正中二年，为建造建长寺时，嫌仓幕府首次派出给予保护的筹措建寺经费的贸易船。
赵丑厮、郭菩萨倡言“弥勒佛当有天下”
泰定二年（1325）六月，息州（今河南息县）民赵丑厮、郭菩萨倡言“弥勒佛当有天下”，号召民众起义。地方官府以其事上报，泰定帝极为惊恐，命宗正府、刑部、枢密院、御史台及河南行省官杂鞫。十一月，郭菩萨被杀，余众被杖流。
伊凡一世·达尼洛维奇
伊凡一世·达尼洛维奇（1325年—1340年），是莫斯科大公，亚历山大·涅夫斯基幼子达尼埃尔·亚历山德罗维奇之子。伊凡一世富于谋略，为达到自己的目的不择手段，狡猾而残忍。他利用莫斯科优越的地理优势，利用以往积累的财力贿赂金帐汗国统治阶层，又站在对清算封建分裂势力有利的教会一方，抑制以特维尔王公为首的莫斯科邻近各公国。1327年特维尔市民杀害负责收集税收的蒙古官员，甚至杀了钦察汗月即别的一位堂兄弟，因此，月即别派5万人给莫斯科的伊凡大公，命令他对特维尔进行镇压。正是作为钦察汗意志的执行者，莫斯科大公们朝着远大前程迈出了第一步。1328年取得弗拉基米尔大公位，并掌握了从俄罗斯各地向金帐汗国缴收贡赋的征集权。他常常把贡赋的一部分据为己有，作为自己的活动资金。伊凡一世在莫斯科建造了最早用石头建造的乌斯平斯基大教堂，把作为俄罗斯统一象征的弗拉基米尔主教府也迁至莫斯科（1328年）。由于他利用了宗教的权威，莫斯科事实上成为俄罗斯的政治、宗教中心。伊凡一世对贫困者大方慷慨，因此获得“卡利塔”（钱包）的外号。